To Διαστημικό Τηλεσκόπιο Χαμπλ των NASA/ESA παρατήρησε ξανά μία περιοχή στην οποία είχε λάβει μία από τις πλέον χαρακτηριστικές εικόνες του:
τους Πυλώνες της Δημιουργίας στο νεφέλωμα του Αετού.
Αυτή τη φορά το Χαμπλ δεν έλαβε μόνο μία, αλλά δύο εικόνες:
μαζί με την νέα εικόνα της περιοχής στο ορατό, το τηλεσκόπιο έλαβε και μία δεύτερη εντυπωσιακή εικόνα στο υπέρυθρο.
Αυτές οι δύο εικόνες εμφανίζουν τους πυλώνες με ανεπανάληπτη λεπτομέρεια.
Επεισόδιο 82: Μία νέα ματιά στους Πυλώνες της Δημιουργίας
Το 1995 το Χαμπλ παρατήρησε τρεις πυργόσχημους ελικοειδής σχηματισμούς αερίου, και τη δημιουργία νέων άστρων στο Νεφέλωμα του Αετού,
δημιουργώντας μία εικόνα που πήρε το προσωνύμιο Πυλώνες της Δημιουργίας.
Το Χαμπλ έχει παρατηρήσει κατά καιρούς διάφορες περιοχές του μεγάλου νεφελώματος,
λαμβάνοντας εντυπωσιακές εικόνες των ψυχρών, σκοτεινών νεφών υδρογόνου σε αυτό,
ενεργά νεαρά άστρα, και αστρικά σμήνη που μοιάζουν με κοσμήματα.
Τώρα, η νέα εικόνα του Χαμπλ εμφανίζει την περιοχή με μοναδική λεπτομέρεια.
Καταγράφει την πολύχρωμη λάμψη των αέριων νεφών,
τους λεπτεπίλεπτους σχηματισμούς σκοτεινής κοσμικής σκόνης, και το οξειδωμένο χρώμα των διάσημων πυλώνων να μοιάζουν με προβοσκίδες ελεφάντων.
Η σκόνη και το αέριο στους πυλώνες καίγονται από την έντονη ακτινοβολία των νέων άστρων και
Με τις νέες εικόνες υψηλής αντίθεσης και μεγαλύτερης ευκρίνειας, οι αστρονόμοι θα μελετήσουν πώς μεταβάλλονται οι πυλώνες στο χρόνο.
Η νέα εικόνα καλύπτει σχεδόν ακριβώς την ίδια περιοχή που εμφανίζεται στην εικόνα του 1995,
με νεώτερη κάμερα, που εγκαταστάθηκε το 2009, για να καταγράψει καθαρότερα το φως της λάμψης του οξυγόνου, του υδρογόνου και του θείου.
Το Χαμπλ μας έχει και ένα επιπλέον Πρωτοχρονιάτικο δώρο -
το τηλεσκόπιο παρατήρησε την ίδια περιοχή στο υπέρυθρο,
δοεισδύοντας έτσι μέσα από τα νέφη σκόνης και αερίου, αποκαλύπτοντάς μας μία πρωτόγνωρη αλλά εξίσου εντυπωσιακή άποψη των πυλώνων.
Σε αυτή την αιθέρια εικόνα, όλο το πεδίο είναι διάστικτο από λαμπρά άστρα, και αποκαλύπτονται άστρα-βρέφη στη φάση της δημιουργίας τους.
Τα αιθέρια περιγράμματα των πυλώνων δείχνουν ακόμη πιο περίτεχνα έτσι, μπροστά σε μία απόκοσμη μπλε ομίχλη.
Έχουν ληφθεί και άλλες υπέρυθρες εικόνες της περιοχής στο παρελθόν.
Το 2012 το Χέρσελ της ESA έλαβε μία υπέρυθρη εικόνα, που συνδυάστηκε με μία αντίστοιχη ακτίνων Χ από το Διαστημικό Παρατηρητήριο XMM-Newton,
αποκαλύπτοντας τα εσώτερα θερμά άστρα, και την επίδρασή τους στις κοντινές του περιοχές, με μία θάλασσα χρωμάτων.
Το Πολύ Μεγάλο Τηλεσκόπιο (VLT) του Ευρωπαϊκού Νότιου Αστεροσκοπείου, έκανε μία επίγεια παρατήρηση της περιοχής στο υπέρυθρο το 2001.
Όμως αν και η εικόνα του VLT καλύπτει ένα κάπως ευρύτερο πεδίο, η νέα εικόνα από το Χαμπλ είναι πιο ευκρινείς με περισσότερες λεπτομέρειες.
Οι δύο νέες εικόνες αναδεικνύουν το πόσο διαφορετικό δείχνει το Σύμπαν παρατηρούμενο με διαφορετικό φως.
Και πόσο εξελίχθηκε το Χαμπλ στο χρόνο, ώστε να μας δίνει καθαρότερες εικόνες για καλύτερη επιστήμη.
Καθώς το Χαμπλ εισέρχεται στο 25ο έτος λειτουργίας του, συνεχίζει δυναμικά.
Το Hubblecast είναι μία παραγωγή του ESA/Hubble στο Ευρωπαϊκό Νότιο Αστεροσκοπείο στη Γερμανία.
Η αποστολή του Χαμπλ αποτελεί διεθνή συνεργασία μεταξύ της NASA και του Ευρωπαϊκού Οργανισμού Διαστήματος.